**Refleksjonsnotat**

1. **Vurder beslutningsprosessen i gruppen. Hva var bra/dårlig?**

Noe av det gode var at vi fort kom frem med en plan. Det var ganske klart hvilke tema vi ville ha fra starten av, som var dyr i Australia. Det var også lett å finne ut hvordan vi skulle gjøre oppgaven: Vi skulle jobbe sammen på framsiden og lage en side hver med dyr. Vi bestemte oss for å lage individuelle skisser for våres side, og en felles for hovedsiden. Skissene trengte ikke være så detaljerte, men heller en mal på hvordan vi så for oss at det skulle se ut. Vi brukte rundt en dag på disse første skissene. Etter det gikk vi sammen igjen, gikk igjennom skissene og kom frem til en felles mal.

Noe av det dårligere er at vi kanskje burde brukt lengre tid på skissene, da vi kunne brukt lengre tid på dette. Vi kunne også lagd flere skisser for å få flere alternativer.

1. **Vurder kommunikasjonen i gruppen. Hva var bra/dårlig?**

Kommunikasjonen i gruppen var på en God standard. Noen snakket mer enn andre, som er helt vanlig i et gruppeprosjekt, men alle bidro og kom med kommentarer/løsninger/forslag. Noen hjalp mer med CSS og design, mens noen kom mer med flere ideer rundt temaer. Selv om ikke alle hjalp til like mye med kommunikasjonen, har alle på hver sin måte hjulpet gruppa.

1. **I hvilken grad har dere brukt kreative teknikker i løpet av prosjektet? Hva er erfaringen med disse?**

-I middels grad. Vi utsatte vurdering til både skisse og koding, kom med ideer og sa ikke nei eller ja til noen. Her brukte vi brainstorming. Vi diskuterte litt rundt hva vi skulle gjøre før vi tok en beslutning. Skal vi ha et dyr selv? Skal vi ha flere dyr hver? Hvordan skal fremsiden se ut, og hvordan skal vi koble sammen alle sidene med framsiden? Vi ble også enig om at ingen ideer er dumme. Vi delte også opp, og satte ting sammen. Vi gjorde individuelle skisser, som vi satt sammen. Handlingsprosjektet ble også gjort av alle, og ble satt sammen med de beste punktene på slutten.

1. **I hvilken grad har dere klart å følge egen handlingsplan? Hvor godt estimerte dere ressursbruken?**

Vi har egentlig totalt fulgt vår egen handlingsplan, «step by step». Vi gjorde det vi sa vi skulle og endret egentlig ikke så mye, både med tanke på hvordan vi ville kode og sette alt opp. Vi fulgte også tidene som når vi skulle samles hver dag. Vi brukte rundt to dager på å få gjort ferdig egenarbeidet, og et par dager på å få satt det sammen.

1. **Hvordan har CPS fungert som rammeverk under utviklingen av løsningen?**

CPS funket bra da den hjalp oss med å komme til ideer. Vi gjorde trinn en, med å gå igjennom oppgaven og prøvde å forstå den så godt som mulig. Punkt to var hovedsakelig bare å finne fakta om dyrene, som var relativt hurtig arbeid. Så gikk vi litt igjennom oppgaven igjen, og fant enda nye gode ideer, som hover-effekter, plassering på bilder. Vi var litt innom natur og geografi som tema, men vi var alle ganske enig på dyr. Trinn fem er søk løsning. Vi fant hver for oss ut av et dyr vi skulle velge. Et av dyrene som vi visste vi ville ha, var kenguru, siden det er nasjonaldyret. Så satte vi oss sammen og lagde en arbeidsplan, angående når vi skulle gjøre hva som ble fulgt.

1. **Hvordan har arbeidsdelingen vært innen temaet?**

Arbeidsfordelingen var helt ok innenfor temaet. Det er en i gruppa som fra starten tok på seg jobben i å starte kommunikasjonen mellom gruppa. Han startet med framsiden av HTML-dokumentet, har samlet inn alle kodene og bildene for å sette dette sammen til et dokument. Bortsett fra det, så har vi alle som sagt holdt på med vår individuelle side, og felles kommet med ideer til første side. På refleksjonsnotatet svarte vi hver for oss på spørsmålene, før vi neste dag delte det vi hadde skrevet. Deretter fant vi ulike punkter som har blitt skrevet, og fått satt det sammen. På presentasjonen kommer vi opp med ideer til hvordan det skal bli presentert.

1. **I hvilken grad føler dere at løsningen deres gjenspeiler deres faglige kompetanse på**

**nåværende tidspunkt?**

I stor grad. Løsningen våres har med mange forskjellige punkter vi har lært om, både i html og CSS. Vi har lært mye faglig i dette emnet, og har fått med mye av dette i kodingen vår. Det vi har brukt mest er posisjonering, kreativitet, effekter og hover. Vi har også brukt kommentering både i HTML- og CSS-dokumentene

1. **Hva vil dere gjøre annerledes neste gang dere har et prosjekt?**

Det er ikke alltid like lett for alle å komme med ideer eller å på en eller annen måte ta initiativ til ting. Likevel kunne alle ha snakket litt mer når man kom opp med ideer. Alle var ganske enig, så igjen kan det bli vanskelig å komme med noe nytt. Noe annet vi kunne ha gjort er at vi kunne ha levert inn forskjellige dokument når vi planla det. Alt ble ikke levert i tide, men det ble som regel levert dagen etter. Vi kunne også lagd enda flere skisser og kommet med flere ideer med ulike løsninger i begynnelsen. En siste ting vi kunne gjort annerledes er møte opp fysisk istedenfor å møtes på discord gjennom hele samarbeidet.